“કહું છું બેટા. આજે આપણી દુકાનમાં એક બહુ મોટો સોદો પાર પડ્યો છે.. વાત તો છેલ્લા ઘણા સમયથી ચાલતી હતી.. પરંતુ આજે ફાઇનલ પેમેન્ટ મળી ગયું છે.. પેમેન્ટ લઈને સીધા અમે એસ.જી.હાઇવે ગયેલા.. શપથ સિક્સની આગળ ઇન્દ્રપ્રસ્થ ઈલેવન હમણાં જ નવા બિલ્ડીંગ્સ બન્યા છે… તેમાં પાંચ અને છ બેડરૂમના ફ્લેટ્સ છે… લગભગ પાંચ હજાર સ્કેવર ફિટ જેટલી જગ્યા છે.. મોટાના લગ્ન થાયે વીસ વર્ષ થયા અને ત્યારથી ઘરમાં વહુ છે.. કોઈ જ દિવસ તેમણે પોતાના ઓરડા ના હોવાની ફરિયાદ નથી કરી.. આજે બસ એનું જ ઋણ ઉતારવાનો સમય હતો.. પાર્ટીએ એડવાન્સમાં એક કરોડ જેટલું પેમેન્ટ આપ્યું છે.. છ કરોડના આ ફ્લેટ માટે એક કરોડ જેટલું ડાઉન પેમેન્ટ બરોબર હતું. પેમેન્ટ મળ્યા બાદ સીધા જ અમે ત્યાં ગયા અને ડાઉન પેમેંટ ભરીને આવીએ છીએ.. કેટલા સમયથી ઈંદ્રપ્રસ્થ જોઈ રાખેલું પણ લેવા માટેની કઈ વ્યવસ્થા નહોતી. આજે એકસાથે આ બહુ મોટો વિદેશનો ઓર્ડર મળ્યો એટલે શુભ કાર્ય કરી જ લીધું.. બસ હવે આ જગ્યા છોડીને જવું પડશે એનું દુઃખ છે.. આ જમીનના પણ લગભગ એશી લાખ જેવા મળી જશે.. તમને આ વાત કહેવી નહોતી સીધા ત્યાં જ લઇ જવાના હતા.. પરંતુ મારાથી જ ના રહેવાયું.”